**EPAIMAHAIEN ANTOLAKETA ETA FUNTZIONAMENDU ARAUAK**

**1)** Epaimahaia eratzeko deialdia Deialdi eta Lehiaketen Atalera bidali beharko da, gero UPV/EHUko webgunean argitaratu dadin. Horretarako, epaimahaiburuak epaimahaia eratzeari buruzko iragarkia (*“01 dokumentua.* Eratze ekitaldia UPV/EHUko errektoreari jakinaraztekoa”) bete beharko du eta Deialdi eta Lehiaketen Atalera bidali (dokumentua posta elektroniko bidez aurreratu daiteke). Halaber, deialdia hautagaiei jakinarazteaz gain, deialdia probak egingo diren ikastegiko iragarki oholean ere argitaratuko da.

**2)** Epaimahaiburuak Deialdi eta Lehiaketen Atalera bidali beharko du aurkezpen ekitaldiari buruzko iragarkia (“*03. dokumentua* Errektoreari aurkezpen ekitaldia iragartzeko jakinarazpena, Interneten argitara dadin”), bertan adierazita noiz eta non izango den ekitaldia, gero iragarkia UPV/EHUko webgunean argitaratu dadin (dokumentua posta elektroniko bidez aurreratu daiteke). Horrez gain, Epaimahaiak lehiakide guztiei aurkezpen ekitaldirako deia egingo die.

**3)** Probak egin ondoren, epaimahaiak plaza betetzeko proposamena egingo du deialdiko oinarrietan ezarritako eran. Epaimahaiak Deialdi eta Lehiaketen Atalera bidaliko du plaza betetzeko proposamena (*24. dokumentua*, Lanpostua betetzeko proposamena), gero UPV/EHUko webgunean argitaratu dadin. Horrez gain, proposamena probak egingo diren ikastegiko, Deialdi eta Lehiaketen Ataleko eta hiru campusetako errektoreordetzetako iragarki oholetan ere argitaratuko da.

**4)** Batzordearen jarduketa amaitu eta hurrengo bost egin baliodunetan, batzordeko idazkariak helbide elektroniko bidez (actas.vicer.profesorado@ehu.es) aurreratuko ditu sortutako aktak, eta Idazkaritza Nagusian entregatuko du, Deialdi eta Lehiaketen Atalaren bidez (barruko posta bidez), lehiaketako espediente administratiboa (Idazkariak espedientea entregatzea *dokumentua*). Espedientean honako dokumentu hauek bildu beharko dira:

 a) Epaimahaia eratzean egin beharreko akta eta epaimahaiaren saio guztietako aktak, egindako jarduera nagusiak jasoko dituztenak.

 b) Lehiakideek aurkezpen ekitaldian epaimahaiburuari emandako dokumentuak (currículum vitae, irakaskuntza-proiektua eta ikerketa-proiektua).

 c) Ahoz aurkeztuko duten gai edo ikerlan originalaren laburpen idatzia, bigarren probarako aurkeztutakoa lehen proba gainditu dutenek.

 d) Proba bakoitza balioesteko irizpide zehatzen akta.

 e) Proba bakoitzaren txostenak eta zenbakizko balorazioak.

 f) Plaza betetzeko proposamenaren akta, kontrataziorako lehentasun ordenaren arabera osatutako hautagaien zerrendarekin.

**5)** Epaimahaien antolaketa eta funtzionamendu arauak jasota daude deialdiaren oinarrietan eta irakasle funtzionarioen kidegoetan sartzeko lehiaketen arautegian, Gobernu Kontseiluak 2009ko maiatzaren 28an onartutakoa (2009ko urriaren 9ko EHAA), eta baita 1313/2007 Errege Dekretuan ere, urriaren 5ekoa, unibertsitateko irakasleen kidegoan sartzeko lehiaketa arautzen duena (2007ko urriaren 8ko EAO).

**6)** Lehiaketan sortutako gastuak (dietak, bertaratzeak, ostatua, etab.) ikastegiko administratzaileak ordaindu beharko ditu.